Z A P I S N I K 
12. sjednice Vijeća Mjesnog odbora Trnje

održane u petak, 13. svibnja 2022.

u prostorijama Mjesnog odbora Trnje, Trnjanska cesta 21, Zagreb,

s početkom u 19,00 sati

NAZOČNI ČLANOVI VIJEĆA: Ivana Božić Valkaj, Marin Kacun, Biserka Kršek-Novoselec, Anton Novak, Josip Turković.
Predsjedava: Ivana Božić Valkaj, predsjednica Vijeća Mjesnog odbora Trnje.
Zapisnik vodi: Anton Novak, potpredsjednik  Vijeća Mjesnog odbora Trnje.     
        Predsjednica konstatira da su nazočni svi članovi Vijeća, što znači da Vijeće može pravovaljano odlučivati, pozdravlja sve prisutne, otvara 12. sjednicu Vijeća Mjesnog odbora Trnje i poziva članove Vijeća da prihvate zapisnik 11. sjednice.

        Bez rasprave, Vijeće jednoglasno prihvaća tekst zapisnika sa 11. sjednice Vijeća održane 12. travnja 2022., bez izmjena.
        Predsjednica predlaže izmjenu i nadopunu dnevnog reda točkom: Prijedlog zaključka o popravku-upuštanju slivnika u ulici Kruge kod Krivajske ulice.
        Na prijedlog predsjednice Vijeće jednoglasno utvrđuje
D N E V N I  R E D

1.  Prijedlog zaključka o Nacrtu prijedloga Odluke o izmjenama i dopunama Odluke o 
     davanju u zakup i na drugo korištenje površina javne namjene
2.  Prijedlog zaključka o popravku-upuštanju slivnika u ulici Kruge kod Krivajske ulice
3.  Rasprava o prometnoj problematici u okviru MO Trnje sa slijedećim temama:

     - organiziranje parkirnih mjesta za stanare koji nemaju mogućnosti parkiranja na     

     vlastitoj parceli

    - formiranje parkirnih mjesta sa naplatom (prijedlozi)
     - prijedlog o ograničenju brzine u svim ulicama koje su slijepe, bez pješačkog    

     nogostupa ili nedovoljnog profila na 30km/h te širih koridora (Bosutska ul., 
     Trnjanska ul.) na 40 km/h

     - iscrtavanje pješačke trake u Karašičkoj ulici uz iscrtavanje parkirnih mjesta sa    

     naplatom
     - označavanje nogostupa znakom (npr. Sprečka, Ukrinska) uz osiguranje parkirnih 

     mjesta za stanare 

4.  Pitanja, prijedlozi i obavijesti

Ad 1. Prijedlog zaključka Nacrtu prijedloga Odluke o izmjenama i dopunama Odluke o 
          davanju u zakup i na drugo korištenje površina javne namjene
Članovi Vijeća su primili pisani materijal uz poziv.
Predsjednica informira nazočne o predmetu rasprave i odlučivanja. Otvara raspravu.

U raspravi sudjeluju: Ivana Božić Valkaj, Marin Kacun, Biserka Kršek-Novoselec, Anton Novak, Josip Turković.

Vijeće jednoglasno donosi
ZAKLJUČAK

o Nacrtu prijedloga Odluke o izmjenama i dopunama Odluke o davanju u zakup
i na drugo korištenje površina javne namjene

Tekst zaključka se prilaže ovom zapisniku i njegov je sastavni dio
Ad 2. Prijedlog zaključka o popravku-upuštanju slivnika u ulici Kruge kod Krivajske 
           ulice 

Predsjednica informira nazočne o predmetu rasprave i odlučivanja. Otvara raspravu.

U raspravi sudjeluju: Ivana Božić Valkaj, Marin Kacun, Biserka Kršek-Novoselec, Anton Novak, Josip Turković.

Vijeće jednoglasno donosi
ZAKLJUČAK
 o popravku-upuštanju slivnika u ulici Kruge kod Krivajske ulice 
Tekst zaključka se prilaže ovom zapisniku i njegov je sastavni dio
Ad 3. Rasprava o prometnoj problematici u okviru MO Trnje sa slijedećim temama:

          - organiziranje parkirnih mjesta za stanare koji nemaju mogućnosti parkiranja na     

          vlastitoj parceli

         - formiranje parkirnih mjesta sa naplatom (prijedlozi)
         - prijedlog o ograničenju brzine u svim ulicama koje su slijepe, bez pješačkog    

         nogostupa ili nedovoljnog profila na 30km/h te širih koridora (Bosutska ul., 
         Trnjanska ul.) na 40 km/h

         - iscrtavanje pješačke trake u Karašičkoj ulici uz iscrtavanje parkirnih mjesta sa    

         naplatom
         - označavanje nogostupa znakom (npr. Sprečka, Ukrinska) uz osiguranje parkirnih 

         mjesta za stanare 

3

- rasprava o razlikama prometnih javnih površina i pješačkih staza na području Mjesnog odbora Trnje, primjerice pješačke staze u jednosmjernim i dvosmjernim ulicama, slijepa ulica s dvosmjernim prolazom koje nemaju zadovoljavajuće gabarite...itd,

- gradski ured za promet odbija svaki zahtjev građana mjesnog odbora za izvedbom uspornika; potrebno je sa strane gradskog ureda zatražiti rješenja, umjesto odbijenica te svakako inzistirati na njihovoj izvedbi na ulicama oko Parka Ivana Prebega zbog narušene sigurnosti građana, posebice djece

- odabir horizontalne i vertikalne signalizacije koje mogu zadovoljiti potrebe smirivanje prometa u pojedinim ulicama,

- označavanje pješačkih staza, gdje do sada nisu iscrtane, a postoji takva mogućnost,

- iscrtavanje pješačkih prijelaza, ukoliko je ikako moguće, eventualno vertikalne signalizacije djeca u prometu??,  kod Parka Ivana Prebega na pozicijama ulaznih/ izlaznih vrata iz parka - predloženo je i iscrtavanje pješačkih prijelaza gdje je to moguće (Karašička ulica, Ulica Petra Grgeca),

- predlaže se vertikalna signalizacija, odnosno ograničenje brzine na 30 odnosno 40 km/h, ovisno o profilu, širini nerazvrstane ceste - tražilo bi se obavezno postavljanje znakova ili iscrtavanje znakova ograničenja na prometnicama i to posebno u Ulici Petra Grgeca i Karašičkoj ulici i slijedom toga, u svim slijepim ulicama (Sprečka, Ukrinska, Vučanska, Jelaspoljska,...)

- potrebna analiza lokacija gdje se vrši dostave robe, iscrtavanje dostavnih parking polja isključivo za tu namjenu - traži se izvid prometne Komisije kako bi se izabrala pozicija zone "samo za dostavu u određenom vremenskom trajanju" u Trnjanskoj ulici kod broja 31A (prodavaonica UNION – Ultra grupa)

-  formiranje privremenih parkirališta s naplatom analiza potencijalnih neuređenih parkirališta koja mogu služiti zajednici  - primjer kod Rujničke ulice/ Kruge ili između NK Trnje i Trga kardinala Franje Šepera

- zajednički zaključak je da je u pojedinim ulicama naplata parkinga uvjetovana širinom nerazvrstanih cesta i biti će teško sprovediva. Više manje gdje je to bilo moguće je i učinjeno

- svakako postaviti dodatne znakove u Ul. Petra Grgeca ("sporedna cesta", "trokut") na križanju sa Trnjanskom cestom

- predsjednica izvještava Vijeće da je temeljem koordinacijskog sastanka predsjednika mjesnih odbora sa predstavnicima gradskih poduzeća i mega-ureda (Gradski ureda za promet), održanog 09.svibnja.2022. kojem je predsjednica Vijeća Mjesnog odbora Trnje prisustvovala, najavljen dogovor za sastanak predsjednice Vijeća Mjesnog odbora  Trnje sa gosp. T. Barišićem ispred gradskog ureda za promet kako bi se definirale točke koje se mogu riješiti    

Ad 4.  Pitanja, prijedlozi i obavijesti 
Predsjednica informira prisutne članove Vijeća. 

a) Tržnica Trnje
- započeti su određeni radovi u okviru Tržnice Trnje

- poslan je upit mail-om prema Tržnicama Zagreb, ali od 29.04.2022. nije na njega odgovoreno

- traži se izvještaj / obavijest obzirom da je tako bilo dogovoreno na sastanku sa predstavnicom / novom voditeljicom Tržnica Zagreb, koji je održan u prostoru Mjesnog odbora Trnje 14. veljače 2022.
- neslužbena informacija sa strane predsjednika Vijeća Gradske četvrti Trnje je da će se dio prostorija i prostora urediti za korisnike, odnosno zaposlenike gradskih tvrtki Zagreb Parking i AGM 

- poslati će se novi upit vezan uz tržnicu i njenu budućnost / sadašnjost

b) Sadnja
Temeljem Dopisa od strane GRAD ZAGREB, Gradski ured za obnovu, izgradnju, prostorno uređenje, graditeljstvo, komunalne poslove i promet Sektor za građenje komunalne infrastukture i održavanje javnoprometnih površina, javnih objekata i javne rasvjete su odabrane dvije lokacije za dodatnu sadnju drveća; jedan je spoj Sprečke i ul. Ljubomira Marakovića, a druga je na lokaciji autobusne stanice na Krugama / spoj sa Slavonskom avenijom (prethodno je tamo posječeno stablo radi postave totema na privatnoj parceli). Vrste drveća, odnosno grmlja još nije odabrano. Traže se dodatne lokacije.
c). ViO
Dobivena je informacija na sastanku sa predstavnicima gradskih poduzeća i mega-ureda da će se u 2022. godini izvršiti radovi na  rekonstrukciji vodoopskrbnog cjevovoda u Ulici I. Trnjanski zavoj - ishođena je građevinska dozvola za rekonstrukciju opskrbnog cjevovoda te je planirano pokretanje postupka javne nabave za izvođenje radova u 2022. godini, dokumentacija se nalazi na stranicama https://www.vio.hr/UserDocsImages/2723.

Dovršeno u 21,00 sat.
KLASA:024-08/22-003/962
URBROJ:251-13-11-17-22-3
Zagreb, 13. svibnja 2022.

 Zapisnik sastavio:                                                                        Predsjednica                                                                                                                                                                                                                                                                 

                                                                                          Vijeća Mjesnog odbora Trnje
     Antun Novak, v.r.                                              Ivana Božić Valkaj, dipl.ing.arh., ovl.arh., v.r.                                                             
Prilozi zapisnika
           Na temelju članka 28. Poslovnika o radu Vijeća Mjesnog odbora Trnje, Vijeće Mjesnog odbora  Trnje na 12. sjednici 13. svibnja 2022., donijelo je

Z A K LJ U Č A K

o Nacrtu prijedloga Odluke o izmjenama i dopunama Odluke o davanju u zakup
i na drugo korištenje površina javne namjene

1.   Vijeće Mjesnog odbora Trnje daje pozitivno mišljenje o Nacrtu prijedloga Odluke o 

      izmjenama i dopunama Odluke o davanju u zakup i na drugo korištenje površina 
      javne namjene

2.   Ovaj se zaključak upućuje Vijeću Gradske četvrti Trnje i Gradskom uredu za mjesnu 

      samoupravu, civilnu zaštitu i sigurnost, Zagreb, Ulica grada Vukovara 56a.

KLASA:024-08/22-003/962

URBROJ:251-13-11-17-22-4
Zagreb, 13. svibnja 2022.

                                                                                                     Predsjednica

                                                                                        Vijeća Mjesnog odbora Trnje

                                                                             Ivana Božić Valkaj, dipl.ing.arh., ovl.arh., v.r.

           Na temelju članka 28. Poslovnika o radu Vijeća Mjesnog odbora Trnje, Vijeće Mjesnog odbora  Trnje na 12. sjednici 13. svibnja 2022., donijelo je

Z A K LJ U Č A K

o popravku-upuštanju slivnika u ulici Kruge kod Krivajske ulice
1.  Vijeće Mjesnog odbora Trnje traži popravak-upuštanje slivnika u ulici Kruge kod 

     Krivajske ulice.
2.  Vijeće Mjesnog odbora traži popravak-upuštanje slivnika u ulici Kruge kod 

     Krivajske ulice, jer kod jačih oborinskih padalina voda se skuplja na većem djelu ceste i 
     zbog loše površinske odvodnje zaobilazi slivnik koji je izdignut u odnosu na slivnu plohu.
     Fotodokumentacija u privitku.

3.  Ovaj se zaključak upućuje Vijeću Gradske četvrti Trnje i Gradskom uredu za mjesnu 

     samoupravu, civilnu zaštitu i sigurnost, Zagreb, Ulica grada Vukovara 56a.

KLASA:024-08/22-003/962

URBROJ:251-13-11-17-22-5
Zagreb, 13. svibnja 2022.

                                                                                                    Predsjednica

                                                                                       Vijeća Mjesnog odbora Trnje

                                                                             Ivana Božić Valkaj, dipl.ing.arh., ovl.arh., v.r.

Popravak-upuštanje slivnika u ulici Kruge kod Krivajske ulice.











